Anexa nr.2

la Ordinul Ministerului Finanţelor

 nr. 08 din 15 ianuarie 2018

**MODUL DE COMPLETARE A DECLARAŢIEI
CU PRIVIRE LA IMPOZITUL PE VENIT PENTRU ORGANIZAŢIILE NECOMERCIALE**

**Completarea Declarației cu privire la impozitul pe venit**

1. **Perioada fiscală** se completează prin indicarea perioadei fiscale pentru care se depune Declarația cu privire la impozitul pe venit (în continuare – Declarația).
2. **„Categoria contribuabilului”** se indică prin bifarea căsuței corespunzătoare cu semnul „√”.
3. În poziția **„Denumirea contribuabilului”** se indică denumirea unității respective care completează Declarația, care trebuie să corespundă cu cea indicată în documentele de constituire, eliberate de către organele abilitate, conform legislației în vigoare.
4. În poziția **„Codul fiscal”** se indică codul fiscal ce reprezintă numărul personal de identificare al contribuabilului, atribuit în modul stabilit de legislația în vigoare.
5. În poziția **„Cod CAEM”** se indică codul din patru cifre determinat conform CAEM şi care corespunde coloanei 5 a acestuia.
6. În poziția „**Denumirea subdiviziunii SFS**” se indică denumirea subdiviziunii Serviciului Fiscal de Stat în raza căruia se deservește contribuabilul.
7. În **rândul 010** se reflectă rezultatul obținut, conform datelor contabilităţii financiare (profit, pierderi), până la impozitare, dacă organizaţia practică activitate economică. În cazul în care se constată pierdere financiară, indicatorul rândului 010 se înregistrează cu semnul „−”.
8. În **rândul 0101** se reflectă suma totală a veniturilor constatate în contabilitatea financiară, conform prevederilor Standardelor Naționale de Contabilitate sau Standardelor Internaţionale de Raportare Financiară, care se determină ca suma conturilor din clasa „Venituri”. Se determină prin calculul: rând. 01011 + rând. 01012 + rând. 01013 + rând. 01014.
9. În **rândul 01011** se reflectă suma veniturilor aferente mijloacelor speciale.
10. În **rândul 01012** se reflectă suma veniturilor din activitatea economică prevăzută în statut.
11. În **rândul 01013** se reflectă suma altor venituri, cu excepţia veniturilor din activitatea economică.
12. În **rândul 01014** se reflectă suma altor venituri provenite din desemnarea procentuală.
13. În **rândul 0102** se reflectă suma totală a cheltuielilor constatate în contabilitatea financiară, în conformitate cu prevederile Standardelor Naționale de Contabilitate sau Standardelor Internaţionale de Raportare Financiară, care se determină ca suma conturilor din clasa „Cheltuieli”. Se determină prin calculul: rând. 01021 + rând. 01022 + rând. 01023 + rând. 01024.
14. În **rândul 01021** se reflectă suma cheltuielilor aferente mijloacelor speciale.
15. În **rândul 010211** se reflectă suma cheltuielilor efectuate din contul mijloacelor speciale utilizate contrat destinaţiei.
16. În **rândul 01022** se reflectă suma cheltuielilor pentru activitatea economică prevăzută în statut.
17. În **rândul 01023** se reflectă suma altor cheltuieli, cu excepţia cheltuielilor din activitatea economică.
18. În **rândul 010231** se reflectă suma cheltuielilor utilizate în scopuri neprevăzute de statut.
19. În rândul **01024** se reflectă suma cheltuielilor efectuate din contul mijloacelor obţinute din desemnarea procentuală.
20. În **rândul 010241** se reflectă suma cheltuielilor efectuate din contul mijloacelor obţinute din desemnarea procentuală, dar neutilizate în scopul menţionat în pct 27 din Hotărârea Guvernului nr.1286 din 30 noiembrie 2016 pentru aprobarea Regulamentului cu privire la mecanismul desemnării procentuale.
21. În **rândul 020** se indică suma spre impozitare. Se determină prin calculul: rând. 010211 + rând. 010231 + rând. 010241.
22. În **rândul 030** se indică venitul scutit de impozitare. Se determină prin următorul calcul: rândul 01012 - rândul 01022.
23. În **rândul 040** se reflectă suma impozitului pe venit nesupus achitării. Se determină prin următorul calcul: rând. 030 x rând. 050.
24. În **rândul 050** se indică cota impozitului pe venit aplicabilă în perioada fiscală respectivă.
25. În **rândul 060** se indică suma totală a impozitului pe venit spre plată de către organizaţie în perioada fiscală de gestiune

**Completarea anexei 1D Raport financiar privind modul de utilizare a sumelor**

**de desemnare procentuală**

1. În anexa 1D se arată utilizarea sumelor primite în urma desemnării procentuale conform destinației sau contrar destinației pe tipuri de cheltuieli conform pct 27 din Hotărârea Guvernului nr. 1286 din 30 noiembrie 2016 pentru aprobarea Regulamentului cu privire la mecanismul desemnării procentuale.
2. În coloana 2 se va indica perioada fiscală în care au fost desemnate procentual sumele menţionate.
3. În coloana 3 se va indica prima perioadă fiscală după perioada fiscală în care a fost efectuată desemnarea procentuală.
4. În coloana 4 se va indica a doua perioadă fiscală după perioada fiscală în care a fost efectuată desemnarea procentuală.
5. În coloana 5 se vor indica sumele neutilizate şi care urmează a fi restituite la buget până la data-limită de depunere a Declaraţiei cu privire la impozitul pe venit pentru organizaţiile necomerciale.
6. Declaraţia poate fi semnată unipersonal de conducătorul contribuabilului ori de două persoane cu drept de semnătură: prima semnătură aparţine conducătorului sau altei persoane împuternicite, a doua − contabilului-şef sau altei persoane împuternicite. Semnăturile pe Declaraţie se confirmă prin aplicarea ştampilei contribuabilului respectiv, după caz.